
Ministru kabineta rīkojums Nr. 820
Rīgā 2022. gada 15. novembrī (prot. Nr. 57 37. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 386 902 euro, tai skaitā:
· 1. 230 376 euro pārskaitīšanai biedrībai "Latvijas Kamaniņu sporta federācija", no tiem:
· 1.1. 120 000 euro 2023. gada Pasaules kausa posma kamaniņu sportā organizēšanai Latvijā;
· 1.2. 100 000 euro Kontinentālā kausa kamaniņu sportā jauniešiem organizēšanai Latvijā;
· 1.3. 10 376 euro, lai sniegtu atbalstu Ukrainas Kamaniņu sporta federācijai un segtu izdevumus, kas saistīti ar Ukrainas kamaniņu izlases Latvijā plānoto treniņprocesu un dalību Latvijā plānotajās starptautiskajās sporta sacensībās.
· 2. 64 818 euro pārskaitīšanai biedrībai "Latvijas Basketbola savienība", lai sniegtu atbalstu Ukrainas Basketbola federācijai un segtu izdevumus, kas saistīti ar Ukrainas nacionālās izlases sagatavošanu un dalību 2023. gada Pasaules kausa izcīņas kvalifikācijas turnīra 2022. gada novembra spēļu ciklā.
· 3. 57 000 euro pārskaitīšanai biedrībai "Latvijas Hokeja federācija", lai segtu izdevumus, kas saistīti ar Latvijas studentu izlases hokejā sagatavošanos un dalību 31. pasaules ziemas universiādē Leikplesidā (Amerikas Savienotās Valstis).
· 4. 34 708 euro pārskaitīšanai biedrībai "Latvijas Futbola federācija", lai sniegtu atbalstu Ukrainas Telpu futbola asociācijai (Futsal Association of Ukraine) un segtu izdevumus, kas saistīti ar Ukrainas nacionālās izlases telpu futbolā sagatavošanu un dalību 2024. gada Pasaules kausa izcīņas kvalifikācijas turnīra 2022. gada oktobra spēļu ciklā.

